CONCURS DE LOGOTIP DE LA SEU UNIVERSITÀRIA DE TORREVELLA. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3809)
  + [Valencià](/va/acuerdo/3809)






Selector de idioma

Leer

* [Español](/es/acuerdo/3809)
* [Valencià](/va/acuerdo/3809)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE LOGOTIP DE LA SEU UNIVERSITÀRIA DE TORREVELLA.[Butlletí Oficial Universitat d'Alacant](/ca/Publicacion)
==================================================================================================================

Secretaria General

Butlletí Oficial Universitat d'Alacant





CONCURS DE LOGOTIP DE LA SEU UNIVERSITÀRIA DE TORREVELLA.

Data d'aprovació
:   22/07/2016

Data de publicació
:   22/07/2016

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3809.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3809)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3809)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE LOGOTIP DE LA SEU UNIVERSITÀRIA DE TORREVELLA.&url=https://www.boua.ua.es/va/acuerdo/3809)

**Títol:** CONCURS DE LOGOTIP DE LA SEU UNIVERSITÀRIA DE TORREVELLA.

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** divendres, 22 de juliol de 2016

CONCURS DE LOGOTIP DE LA SEU UNIVERSITÀRIA DE TORREVELLA.

CONCURS D’IDEES PER A LA CREACIÓ DEL LOGOTIP DE LA SEU UNIVERSITÀRIA DE TORREVELLA.

Amb motiu del reconeixement de Torrevella com a seu de la Universitat d’Alacant, es convoca un concurs per al disseny del logotip que d’ara endavant identificarà i distingirà la nova Seu Universitària de Torrevella. El nou logotip acompanyarà la difusió de tots els actes que d’ara endavant faça la Seu Universitària de Torrevella.

L’objectiu és que artistes, dissenyadors, dissenyadores, ciutadans i ciutadanes hi participen, i així obrir a la societat, en particular a la de Torrevella, la participació en la imatge de la seu i en les seues activitats.

Bases del concurs:

Participants

1. La participació serà lliure. Hi podrà concórrer qualsevol persona major de 18 anys de qualsevol nacionalitat i país de residència que així ho desitge.

Condicions tècniques

2. Els dissenys hauran de ser originals i inèdits, i l’autor o l’autora serà responsable que siga així, i de concepció i tècnica lliure sempre que en siga possible la reproducció per quadricromia. El disseny a color haurà d’anar acompanyat d’una versió monocroma que faça possible la reproducció a una tinta.

3. En el treball, haurà de figurar obligatòriament el text “Sede Universitaria de Torrevieja”, que estarà acompanyat del logotip al·lusiu. Es valorarà positivament la inclusió en el disseny de referències a la identitat local i/o al patrimoni municipal.

4. Es presentaran sobre material rígid amb dues grandàries diferents d’impressió: una representació en format A 4 i una altra en una grandària reduïda de 2,5 cm. d’ample. No portaran vidre protector ni marc. S’haurà d’enviar, a més, el corresponent suport digital, en què s’inclourà el logotip en format vectorial. La tipografia del logotip s’haurà d’enviar traçada.

5. Cada concursant podrà presentar tots els dissenys que vulga, sempre que reunisquen els requisits establits en aquestes bases.

Drets de reproducció / propietat

6. La propietat del logotip premiat serà cedida a la Universitat d’Alacant, la qual es reserva tots els drets de propietat i ús de les propostes premiades.

7. Entre aquests, la Universitat d’Alacant es reserva el dret de reproducció mitjançant els formats i a través dels mitjans que considere oportuns, el dret de retocar el logotip guanyador amb la finalitat d’optimitzar-lo per a la seua impressió posterior, el dret d’adaptar el logotip quan les característiques del material o l’objecte sobre el qual es reproduirà no permeten fer-ho d’una manera completa, o també el dret de fer ús per separat dels elements del logotip.

Premi

8. La Seu Universitària de Torrevella concedirà un únic premi de 450,00 euros, que es consignarà en el Capítol 4 de crèdits del pressupost del Secretariat de Seus Universitàries. L’execució d’aquesta dotació està supeditada a la disponibilitat de liquiditat de la UA. Es concedirà, així mateix, un diploma acreditatiu del premi.

Es farà la retenció fiscal que marque la legislació vigent a la quantia del premi.

Presentació de treballs

9. Els treballs es podran lliurar, personalment o per correu postal certificat, a l’oficina central de Registre de la Universitat d’Alacant. (edifici de Rectorat, ap. de correus 99, 03618, Alacant). Quan s’envie per correu postal certificat, la instància haurà de portar el segell de l’oficina de correus amb la data d’enviament.

Es presentaran en sobre tancat únicament identificat amb un lema (9.1), i estaran acompanyats d’una instància (9.2).

9.1 A l’interior del sobre, hi trobarem:

- Treball a concurs (versió impresa i digital). No ha de portar dades personals.

- Sobre tancat identificat únicament amb el lema. A l’interior caldrà adjuntar-hi una fotocòpia del DNI o passaport.

9.2, Estaran acompanyats d’una instància (es pot descarregar d’aquesta adreça):

(<http://web.ua.es/va/seus/torrevieja/concurs-de-logotip-de-la-seu-universitaria-de-torrevella.html>)

dirigida al Secretariat de Seus Universitàries. Aquesta instància ha d’incloure les dades següents de l’autora o autor: nom i cognoms, adreça postal, telèfon de contacte, adreça electrònica, data i signatura. Les dades dels participants seran demanades únicament per al registre de les obres presentades i a l’efecte de comunicació amb ells.

10. El termini de presentació de treballs comença l’endemà de publicar-se aquesta convocatòria en el BOUA i finalitza el 30 de setembre de 2016

Resolució

11. El jurat estarà format per les persones que designen conjuntament el Vicerectorat de Cultura, Esport i Llengües, i l’Ajuntament de Torrevella.

12. La composició del jurat i la decisió del premi, que serà inapel·lable, es publicaran en la pàgina web de la Seu Universitària de Torrevella

(<http://web.ua.es/va/seus/torrevieja/concurs-de-logotip-de-la-seu-universitaria-de-torrevella.html>)

El jurat podrà declarar desert el premi.

13. Els participants es comprometen a aportar tota la documentació que els siga requerida perquè la Universitat d’Alacant puga efectuar el pagament en cas de resultar guanyadors.

14. La participació en aquesta convocatòria implica l’acceptació d’aquestes bases, que podran ser interpretades pel jurat i el vicerectorat convocant en els aspectes no previstos inicialment.

15. Les persones que vulguen retirar les seues obres quan acabe el concurs s’hauran de dirigir al Secretariat de Seus Universitàries (edifici Germà Bernàcer) a partir de l’1 de desembre de 2016, i presentar el DNI o el passaport.

Alacant, 22 de juliol de 2016

Carles Cortés Orts

Vicerector de Cultura, Esport i Llengües





[Carretera Sant Vicent del Raspeig s/n  
03271 Sant Vicent del Raspeig - Alacant  
 Tel. 38 578 2180 - Fax 95 480 8105](https://www.google.es/maps/@72.003552,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12616&trk=tyah&trkInfo=tarId%3B4176622409493%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)